open-index/open-wikipedia-markdown huggingface dataset:
Sertãozinho Hóquei Clube

O **Sertãozinho Hóquei Clube** é un club brasileiro de hóckey a patíns da cidade de Sertãozinho, no estado de São Paulo. Con 18 títulos de liga, é o equipo máis laureado do Brasil. As súas cores son vermello e branco.

## Historia 
O Sertãozinho foi fundado o 5 de xaneiro de 1980, polo paulista Haroldo Pérsio Requena, ex xogador de hóckey do Palmeiras. Na tempada da súa fundación, Haroldo residía en Ribeirão Preto e era teclista e vocalista do grupo musical Memorial 5. Como non había clubs próximos a Ribeirão Preto que practicasen o hóckey, decidiu crear o seu propio club, o que conseguiu co apoio do alcalde de Sertãozinho da época, Waldir Alceu Trigo.

O primeiro partido disputado polo Sertãozinho xogouse o 8 de xaneiro de 1980, na vitoria por 10-2 sobre a Portuguesa de Desportos, nun partido válido para o Torneo de Sertãozinho.

No mesmo ano da súa fundación, o Sertãozinho coroouse campión paulista, ao derrotar o Internacional de Santos por 1-0. En 1982, conquistou o seu primeiro título do Campionato Suramericano, ao vencer o Estudantil da Arxentina por 3-2 na final disputada na cidade arxentina de San Juan de la Frontera.

En 1985, o Sertãozinho conquistou o maior título da súa historia, a Copa Intercontinental, ademais de conquistar o Campionato Brasileiro (vitoria na final sobre o Clube Português do Recife por 2-0, en Curitiba).

No 2001, a cidade de Sertãozinho foi sede do 25º Campionato Brasileiro. Xogando na casa, o Sertãozinho acadou o título no Ginásio Docão, logo de derrotar o Clube Português do Recife por 6-5 o 21 de xullo.

No 2007, o club acadou o inédito pentacampionato brasileiro, ao vencer ao Sport Club do Recife por 2-1..

## Títulos 
* **1 Copa Intercontinental:** 1985.
* **3 Campionato Suramericano:** 1982, 1985 e 1991).
* **18 Campionato Brasileiro:** 1985, 1986, 1987, 1989, 1990, 1991, 1992, 1995, 1996, 1999, 2001, 2003, 2004, 2005, 2006, 2007, 2008 e 2009.
* **1 Torneio Rio-São Paulo:** 1996.
* **19 Campeonato Paulista:** 1980, 1984, 1985, 1986, 1987, 1989, 1990, 1991, 1992, 1993, 1997, 1998, 1999, 2000, 2001, 2002, 2003, 2007 e 2008.
* **12 Taça São Paulo:** 1982, 1983, 1985, 1986, 1988, 1989, 1990, 1991, 1992, 1993, 1995 e 2001. 
* **1 Torneio Início:** 1983.

## Adestradores 
* 1980-1982: Eduardo Mucci (Duda)
* 1983: Antonio Dorian Requena (Teco)
* 1984: Fred Jacques
* 1985-1989: Eduardo Mucci (Duda)
* 1990-1994: Victor Santos
* 1995-1996: Silvio Blancacco (Silvinho)
* 1997-1998: Maurício Barbosa Duque
* 1998-2000: Victor Santos
* 2002-2008: Silvio Blancacco (Silvinho)
* 2008: Antonio Carlos Cavallaro (Tuca)

## Récords 
* Xogador con máis partidos: Victor Santos (451 partidos)
* Máximo goleador: Victor Santos (1192 goles)
* Máximo goleador nun partido: Victor Santos (35 goles)
* Maior goleada a favor: Sertãozinho 51-0 São Paulo (Campionato Paulista 1983), na casa; 1 de decembro 1-29 Sertãozinho (Campionato Brasileiro 1981), fóra de casa
* Maior goleada en contra: Sertãozinho 3-18 Selección Brasileira (amigable), na casa; UVT da Arxentina 11-2 Sertãozinho (Campionato Suramericano 2004), fóra de casa.

## Notas 
## Véxase tamén
Subdivisións das Honduras

As Honduras divídense en 18 departamentos, e cada departamento ten a súa cabeceira departamental ou capital, ademais do seu gobernador designado directamente polo presidente da República.

Os departamentos compóñense de municipalidades, 298 en total, que se agrupan en 52 Mancomunidades. Para propósitos estatísticos, as municipalidades debúllanse máis a fondo en 3731 aldeas, e en 27969 casaríos. Algúns destes pártense en barrios ou colonias, 3336 en total.

## Departamentos de Honduras 
## Notas
Metis (lúa)

[miniatura|dereita|Metis visto dende a [sonda Galileo.]]

**Metis** (ou en grego *Μήτις*), tamén coñecida coma ''''*, é a lúa máis interior de Xúpiter. Foi descuberta no ano 1979 a partir de imaxes tomadas pola *Voyager 1*, e no ano 1983 recibiu oficialmente o nome da primeira muller de Zeus, Metis. Observacións adicionais feitas entre principios do ano 1996 e setembro do 2003 pola sonda Galileo permitiron fotografar a superficie da lúa.

A órbita de Metis é síncrona, e a súa forma é moi irregular, xa que as súas dimensións son bastante asimétricas, o diámetro máis longo é case dúas veces máis grande co diámetro máis pequeno. É unha das tres lúas do Sistema Solar das que se sabe que tardan menos en completar unha órbita (ó redor do seu planeta) do que tarda o seu planeta en completar unha rotación (día), as outra dúas son: a lúa de Xúpiter, Adrastea e a lúa de Marte, Fobos. Orbita Xúpiter dentro do anel principal do planeta, e pensase que é esta lúa a que achega a meirande parte do material do anel.

## Descubrimento e observacións 
Metis foi descuberta no ano 1979 por Stephen P. Synnott a partir de imaxes tomadas pola sonda *Voyager 1* e recibiu a designación provisional de *''*. No ano 1983 recibiu o seu nome oficial, Metis, unha Titán que foi a primeira muller de Zeus (o equivalente na mitoloxía grega de Xúpiter). As imaxes tomadas pola *Voyager 1* amosaban a Metis coma un simple punto, a información que se posuía de Metis era moi limitada ata a chegada da sonda Galileo. A *Galileo'' fotografou case toda a súa superficie e proporcionou os datos necesarios para defini-la composición da lúa no ano 1998. a súa masa pode ser estimada en ~3,6×1016&nbsp;kg. A densidade de Metis implica que a lúa está composta de xeo de auga cunha porosidade do 10–15%, o caso de Adrastea podería ser semellante. Esta fenda de espazo baleiro está en clara relación coa existencia da lúa, pero aínda non foi establecida como é esta relación. Metis achega unha parte significativa do po que ten este anel. O material deste anel é achegado case exclusivamente polas superficies das catro lúas interiores de Xúpiter, a través dos impactos de meteoritos que reciben as superficies destas catro lúas. Este material desprendese facilmente das superficies das lúas interiores, xa que estas estás superficies están moi próximas ó límite das súas esferas de Roche, debido as súas baixas densidades.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Metis Profileby NASA's Solar System Exploration
Clasificación histórica dos equipos filiais do fútbol español

A **Clasificación histórica de equipos filiais en España** inclúe todos aqueles equipos filiais que disputen polo menos unha tempada en Segunda B, e o seu primeiro equipo outra en Primeira.

Cabe destacar que a clasificación baséase nos puntos conseguidos en Segunda División, independentemente de se nunha tempada a vitoria outorgaba 2 ou 3 puntos ao vencedor ou sen que estivesen o mesmo número de puntos en xogo, posteriormente téñense en conta os obtidos en Segunda B, e logo os de Terceira. Suprímense aqueles filiais que non logren alcanzar polo menos a Segunda División B aínda que o seu primeiro equipo participe en Primeira División.

Aqueles filiais cuxo primeiro equipo disputa os seus partidos en Primeira División atópanse marcados en letra grosa.

## Clasificación histórica 
20px|Actualizado ata a tempada 2010-11. Os equipos filiais que teñen o primeiro equipo en Primeira División na tempada 2011-12 están en letra grosa.

## Notas 
## Véxase tamén 
### Ligazóns externas 
*Clasificación histórica de 2ª División
*Clasificación histórica de 2ªB División
*Clasificación histórica de 3ª División
Don Juan (Torrente Ballester)

***Don Juan*** é unha novela en lingua castelá de Gonzalo Torrente Ballester, publicada en 1963 en Ediciones Destino. Nun inicio foi concibida coma unha obra de teatro baseada na figura de Don Juan. Torrente Ballester dá a súa visión sobre os motivos que levan ao personaxe a ter a súa actitude, afastándoo do tópico romántico e achegándoo desde unha visión humorístico a unha rebeldía contra Deus.

## Trama 
A acción está ambientada en París cara a 1960. Alí o narrador coñece a un personaxe que se fai chamar *Leporello*, e que lle conta que é un diaño ao servizo de Don Juan. Pouco a pouco, alternando con regresións á Sevilla do século XVII narradas polo propio Leporello, e con accións do propio narrador en París, vaise coñecendo a vida de Don Juan e os seus sentimentos e ideas máis persoais.

## Narración 
A obra está narrada en primeira persoa, e o narrador podería ser o propio Torrente Ballester. Inclúe abundantes críticas teolóxicas (incluíndo debates entre a visión xesuíta e dominica) e literarias (poesía e teatro castelán do século XVII).

Dentro da narración do século XVII hai catro espazos principais: a cidade de Salamanca (onde estuda Don Juan), Sevilla (onde vive o pai e ten a facenda), Nápoles (a onde escapa tras matar a Diego de Ulloa e onde coñece a Dona Ximena). A cidade de París aparece representada no século XX, facendo referencia á vida cultural: o teatro de Samuel Beckett, Eugène Ionesco e Jean Cocteau, anos despois da *résistance*.

## Problemas coa censura 
***Don Juan*** tivo problemas coa censura franquista, debido a que boa parte dos censores eran eclesiásticos. O encargado de avaliar a obra, dada a importante carga teolóxica da novela, pretendía suprimir pasaxes determinantes no texto. Ante o risco de mutilación irreparable, o autor escribiu unha extensa carta ao daquela ministro de responsable da censura, Manuel Fraga Iribarne, rebatendo punto por punto as obxeccións postas polo censor. O Ministro pediu que o asunto fose revisado persoalmente polo Director Xeral de Información, máximo responsable da censura, quen avaliando o informe do censor e a carta de Torrente, foi revisando o manuscrito. Con esta intervención salvouse a maior parte da novela, especialmente as pasaxes que Torrente consideraba fundamentais.

## Véxase tamén 
### Ligazóns externas 
* Ficha  na web da editorial .
Don Juan

**Don Juan** pode referirse a:

* o personaxe literario de **Don Juan**;

Este personaxe deu pé a diferentes traballos artísticos (novelas, obras de teatro, óperas, películas, cadros...):
****Don Giovanni***, ópera de Mozart con libreto de Lorenzo da Ponte (1787);
****Don Juan Tenorio***, obra de teatro de José Zorrilla  (1844);
****Don Juan***, novela de Gonzalo Torrente Ballester (1963);
1 FLTV

**1 FLTV** (*1 Fürstentum Liechtenstein Television*) é a primeira e única cadea de televisión de Liechtenstein. Comezou as súas retransmisións o 15 de agosto do 2008 tras obter a licenza por parte do goberno. Emite a súa programación en alemán. É privada e propiedade da empresaria austríaca Beatrix Schartl.

## Festival da Canción de Eurovisión 
Os habitantes de Liechtenstein sempre tiveron interese en participar no Festival da Canción de Eurovisión. Con todo, isto non podía ser posible debido a que Liechtenstein non contaba cunha cadea de televisión propia. FLTV está negociando a súa entrada na Unión Europea de Radiodifusión, de xeito que nun futuro o país poida participar no certame musical.

Liechtenstein intentara participar previamente en 1969 e 1976, pero foi descualificado debido a que non contaba cunha televisora propia.

## Notas
## Véxase tamén 
### Ligazóns externas 
* Web oficial de 1 FLTV
Club Atlético Tetuán

O **Club Atlético Tetuán** foi un club de fútbol de España, da cidade de Tetuán, cando en Marrocos existía o protectorado español.

## Historia 
O club foi fundado en 1922 en Tetuán, por un grupo de mozos. Chegou a xogar unha tempada na Primeira División Española, a 1951-52, ocupando o último posto da clasificación. Hoxe en día ocupa o penúltimo lugar da Clasificación histórica da Primeira división española de fútbol, só por diante da Cultural Leonesa.

Tras a independencia de Marrocos en 1956, o club divídese en dous: por unha banda, o **Sociedad Deportiva Ceuta** que máis tarde se converte no **Club Atlético de Ceuta**; e polo outro, en 1961, volveu aparecer co nome árabe de المغرب التطواني (Atlético de Tetuán), actualmente coñecido como Mogreb Atlético Tetuán. Este subiu e baixou de primeira a segunda na Liga marroquí con frecuencia, ascendendo por última vez a primeira no ano 2004.

## Uniforme 
* **Uniforme titular**: Camiseta franxas verticais brancas e vermellas, pantalon azul, medias vermellas e brancas. 
* **Uniforme alternativo**: Camiseta azul, pantalón branco, medias azuis.

## Estadio 
miniatura|500px|Localización da cidade dentro do protectorado.
O club disputaba os seus partidos no Estadio de Varela, con capacidade para uns 15.000 espectadores. Na actualidade, o Mogreb Atlético Tetuán segue disputando os seus partidos en devandito estadio agora chamado Campo de "Sania Ramel", o cal non sufriu remodelación algunha posto que o Concello de Tetuán non promoveu ningunha axuda nin deixou a particulares facelo.

## Datos do club 
* **Tempadas en 1ª**: 1
* **Tempadas en 2ª**: 29
LaSiete

**LaSiete** foi unha canle de televisión española privada da TDT, de ámbito nacional, que emitía en dixital e operada por Mediaset España. Comezou as súas emisións o 18 de febreiro de 2009, substituíndo na súa frecuencia a Telecinco 2. A canle cesou as súas emisións o 5 de maio do 2014.

## Historia 
LaSiete iniciou as súas emisións o 18 de maio de 2009 cando Telecinco, nunha acción de posición no dial da TDT, (como xa fixera Veo TV co 7, ou Antena 3 con Antena.Neox e Antena.Nova posicionándoos no 8 e no 9) Telecinco 2 cambiou o seu nome polo de LaSiete para situar a súa segunda canle no dial 7 do mando a distancia.

En LaSiete emítense programas e series de produción propia (*La pecera de Eva*) ademais de reposicións de Telecinco, (*Gran Hermano*, *Operación Triunfo*, *Supervivientes*, *Sálvame*) programas adquiridos de canles estranxeiras (*Fear Factor*), series online de Telecinco (Becari@s) etc.

A canle cesou as súas emisión o 5 de maio do 2014, como consecuencia dunha sentenza xudicial do Tribunal Supremo que anulou a concesión de nove canles da TDT, debido a que foron outorgadas sen o preceptivo concurso público que rexe a Lei Audiovisual.

## Imaxe corporativa 
## Audiencias 
Evolución da cota de pantalla mensual, segundo as medicións de audiencia elaborados en España por TNS. Están en letra grosa e vermello os meses en que foi líder de audiencia.

* Máximo histórico | ** Mínimo histórico

## Notas
Domingo Maza

**Domingo Maza Calvo**, nado en Santiago de Compostela o 21 de marzo de 1889 e morto en Buenos Aires (Arxentina) o 18 de setembro de 1956, foi un escultor galego que desenvolveu a súa actividade na Arxentina.

## Traxectoria 
Despois de estudar Artes e Oficios en Santiago, emigrou a Arxentina ós 19 anos. Alá destacou polas obras de imaxinería relixiosa, entre as que cómpre cita-las esculturas de San Bosco, os santos Cosme e Damián ou San Cristovo, así como o Cristo do altar maior da catedral de Bos Aires.

Recibiu diferentes premios e medallas, alcanzando un éxito notable.

Probablemente, a sona de Domingo Maza vénlle de terselle atribuído autoría da máscara da cara e dun baleirado en xeso da man dereita de Castelao, de quen fora amigo persoal, á súa morte e que se conservan no Centro de Galicia de Bos Aires. No mesmo Centro consérvase unha cabeza xacente de Castelao, feita en madeira por este escultor. Alexandre Bóveda . Foi autor de diversas ilustracións publicadas na revista Céltiga.

Ademais do seu labor como escultor, Domingo Maza foi presidente da *Irmandade Galega* e fundou a revista *Compostela* (Bos Aires, 1938), da que foi o primeiro director.

## Notas 
## Véxase tamén 
### Bibliografía 
* , Xosé: "Domingo Maza", na *Gran Enciclopedia Galega*, tomo 28, 2003.

### Ligazóns externas 
* Galiciaaberta.com
John Napier

**John Napier**, barón de Merchiston, nado en Edimburgo en 1550 e finado o 4 de abril de 1617, foi un matemático escocés, recoñecido por descubrir os logaritmos.

## Traxectoria 
Naceu no castelo de Merchiston en 1550, sen que se saiba a data exacta. Aos trece anos, en 1563, comezou os seus estudos na Universidade de Saint-Andrews, da que saíu anos máis tarde para viaxar por Europa. regresou a Merchiston en 1571 e casou ao ano seguinte, administrando a partir daquela os bens da familia por encomenda do seu pai, ao tempo que continuaba os seus estudos de matemáticas e teoloxía.

Malia pasar á posteridade polas súas achegas no campo da matemática, para Napier era esta unha actividade de distracción, mentres que a súa preocupación fundamental era a exexese da Apocalipse, á que se consagrou desde a súa estadía no colexio. Froito deste labor foi a publicación *Descubrimentos de todos os secretos da Apocalipse de San Xoán por dous tratados: un que busca e proba a verdadeira interpretación, e outro que aplica ao texto esta interpretación parafrástica e historicamente*. A orixinalidade do seu estudo é a aplicación do formalismo matemático na argumentación, de xeito que, admitindo certos postulados, chega a demostrar as súas proposicións. Entre elas, Napier predixo a fin do mundo para os anos 1668 a 1700. 

En 1614 Napier publica a súa obra *Mirifici Logarithmorum Canonis Descriptio, ejusque usus in utroque Trigonometria; ut etiam in omni logistica mathematica, amplissimi, facillimi, et expeditissimi explicatio*, na que dá a coñecer os logaritmos que el chamou números artificiais. Nesta obra promete unha explicación que a morte lle impediu publicar, mas que foi engadida polo seu fillo Robert na segunda edición publicada en 1619.

Grazas a estes números as multiplicacións poden substituírse por sumas, as divisións por restas, as potencias por produtos e as raíces por divisións, o que non só simplificou enormemente a realización manual dos cálculos matemáticos, senón que permitiu realizar outros que sen a súa invención non terían sido posíbeis.

En 1617 apareceu a súa obra *Rabdologiæ seu numerationis per virgulas libri duo: cum appendice expeditissimo multiplicationis promptuario, quibus accesit et arithmeticæ localis liber unus*, na que describe o ábaco neperiano.

## Véxase tamén 
### Bibliografía 
* *Diccionario Enciclopédico Hispano-Americano*, Montaner i Simon (1893).

### Ligazóns externas 
* Mirifici ... Libro primeiro, ed. 1616 (tradución inglesa).
Coleman Hawkins

dereita|300px
**Coleman Hawkins**, nado en San Jose (Missouri) o 21 de novembro de 1904 e finado en Nova York o 19 de maio de 1969, foi un saxofonista (tenor) e clarinetista estadounidense de jazz. O seu estilo mantívose sempre dentro dos límites do swing e mailo bop.

Nunha época na que o saxo era considerado un instrumento novo, usado até o momento no vodevil e como pobre substituto do trombón nos desfiles de orquestras, Hawkins axudou ao desenvolvemento dun son propio como instrumento cunha clara asociación coa música jazz. Durante algún tempo tocou o saxo baixo.

## Traxectoria
Coleman Hawkins comezou a aprender a tocar o piano con cinco anos, cambiándose ao violoncello aos sete e ao saxo tenor aos nove. Profesional xa con doce anos, Hawkins tocaba nunha orquestra teatral de Kansas City en 1921 cando Mamie Smith o contratou para tocar coa súa banda Jazz Hounds. Hawkins estivo coa cantante de blues até xuño de 1923, facendo moitas gravacións nun papel secundario. Tras separarse dela, traballou de forma independente pola zona de Nova York, tocou un tempo con Wilbur Sweatman, e en agosto de 1923 fixo a súa primeira gravación con Fletcher Henderson. Cando Henderson formou unha orquestra permanente en xaneiro de 1924, Hawkins foi o saxo tenor principal. Nesa época manexaba tamén o clarinete e o saxo baixo.

Estivo con Henderson até 1934, etapa na que acompañou tamén a varios cantantes de blues, aos Cotton Pickers de McKinney e a Red McKenzie en 1929.

En Manhattan liderou bandas que incluíron futuras estrelas como Thelonious Monk, Oscar Pettiford, Miles Davis, Max Roach ou Dizzy Gillespie. Máis tarde gravou con J. J. Johnson e Fats Navarro. En 1948 gravou "Picasso", un tema clave para o saxo sen acompañamento.

Hawkins tivo unha influencia directa e clara sobre os músicos de bebop, e artistas como Sonny Rollins recoñeceron dita influencia. Asemade, aparece na gravación clásica  *Thelonious Monk with John Coltrane* (1957) e na gravación *We Insist! - Freedom Now* (1960) de Max Roach.

## Imaxes

Ficheiro:I aint got nobody coleman hawkins.gif|"I Ain't God Nobody", a dúo con Buck Washington (8 de marzo de 1934).
Ficheiro:Drifting_on_a_reed_coleman_hawkins.jpg|"Drifting on a Reed", con Thelonious Monk (19 de outubro de 1944).
Ficheiro:Flyin_hawk_coleman_hawkins.jpg|"Flyin´ Hawk", con Thelonious Monk (19 de outubro de 1944).
Ficheiro:Coleman hawkins in the mood for love.jpg|"I'm in the Mood for Love", con Roy Eldridge e Teddy Wilson (1944, para Keynote. En 1948 Mercury apropiouse da gravación).

## Véxase tamén
### Ligazóns externas
*Internet Movie Database
*Biografía en *BookRags* .
*Biografía en *The Red Hot Jazz Archive* .
*Biografía en *Jazz for Beginners* .
*Coleman Hawkins Legacy Jazz Festival .
Got Some

"**Got Some**" é unha canción da banda estadounidense de rock alternativo Pearl Jam, editada o 31 de outubro do 2009 como segundo sinxelo do noveno álbum do grupo, *Backspacer*. O sinxelo foi lanzado como dobre cara-a xunto con "Just Breathe". Acadou o número cinco da lista *Billboard Rock Charts* e o número seis na *Billboard Alternative Charts*.

## Listaxe de cancións 
Todas as letas por Eddie Vedder
#"Got Some" (música: Jeff Ament)&nbsp;– 3:01
#"Just Breathe" (música: Vedder)&nbsp;– 3:34
Shavlik Randolph

**Ronald Shavlik Randolph**, nado o 24 de novembro de 1983 en Raleigh, Carolina do Norte, é un ex xogador profesional de baloncesto estadounidense.

## Traxectoria 
No verán de 2005, Randolph declarouse a si mesmo elixible para o Draft da NBA. Non foi elixido no Draft de 2005, pero o 5 de agosto dese mesmo ano, foi fichado coma axente libre polos Philadelphia 76ers. Este contrato non lle garantía un posto no equipo dos 76ers, pero despois da súa participación no *training camp*, Randolph conseguiu ese posto.

A pesar de que apenas xogou na primeira parte da tempada, Randolph tomou un mellor papel no equipo a finais de decembro do 2005 tras impresionar a outros xogadores e adestradores nos adestramentos por ser moi traballador. Randolph conseguiu os seus mellores números da tempada cando asinou 10 puntos e 13 rebotes.

Randolph rompeuse o nocello o 30 de novembro do 2006, nun accidente durante un adestramento, o cal os seus compañeiros cualificaron coma espantoso, comparándoo coa lesión que rematou coa vida deportiva do quarterback da NFL Joe Theisman.

O 25 de setembro do 2008, Randolph asinou un contrato cos Portland Trail Blazers. Xogou o seu primeiro partido no partido 38 da tempada para os Blazers, o 14 de xaneiro do 2009, contra o seu antigo equipo, os Philadelphia 76ers. Randolph anotou 4 puntos no mesmo número de minutos. Os Blazers non renovaron o contrato de Randolph na postempada para ter máis espazo no equipo para os xogadores que chegaran do draft.

Entón, Randolph uniuse aos Miami Heat, pero foi despedido o 14 de decembro do 2009. Asinou cos Portland Trail Blazers o 30 de decembro, foi despedido un tempo, e volveu a asinar un contrato de dez días. Asinou de novo cos Miami Heat no final da tempada 2010. Foi cortado en outubro do 2010.

O 15 de xaneiro de 2015, Randolph foi traspasado ós Boston Celtics nun traspaso entre os Celtics, os Phoenix Suns e os Los Angeles Clippers.

### Mellores momentos 
* Conseguiu a súa máxima puntuación nun partido o 25 de novembro do 2006 en Cleveland, onde anotou 12 puntos.
* Por 48 minutos de xogo xogados na tempada 2006-07, asinou 15.6 puntos, 14.5 rebotes, 1.88 roubos e 2.68 tapóns.
* Leva o número 42 porque é a metade do número que levaba o seu pai Ronnie Shavlik, o 84.

## Notas 
## Véxase tamén 
### Ligazóns externas 
* Perfil en NBA.com
Cactus (canción)

"**Cactus**" é unha canción da banda estadounidense de rock alternativo Pixies aparecida no seu álbum de 1988 *Surfer Rosa*. Foi composta e cantada polo líder da banda Black Francis e producida por Steve Albini.
People of the Sun

"**People of the Sun**" é un sinxelo da banda estadounidesnde Rage Against the Machine, editado o 22 de agosto de 1996 como parte do seu segundo álbum *Evil Empire*.

## Listaxe de cancións 
#"People of the Sun"
#"Zapata's Blood (Live)"
#"Without a Face (Live)"
Go with the Flow

***Go with the Flow*** é un sinxelo da banda estadounidense de stoner rock Queens of the Stone Age, editado o 7 de abril do 2003 como parte do seu álbum *Songs for the Deaf*. Nos premios Grammy do ano 2004 o tema foi nomeado ao premio por mellor actuación de hard rock.

O tema aparece nos videoxogos *Freestyle Street Soccer*, *SingStar Amped*, *Juiced 2*, *Gran Turismo 4*, *SingStar Rocks!* e *Rock Band*. O tema acadou o número 21 nas listas británicas de sinxelos.

## Listaxe de cancións 
;CD 1 británico
#"Go with the Flow" (album version)
#"No One Knows" (UNKLE reconstruction remix radio edit)
#"Hangin' Tree" (en directo no Melkweg de Ámsterdam 24 de xuño de 2002)
#"Go with the Flow" (Vídeo CD-ROM)

;CD 2 británico
#"Go with the Flow" (versión álbum)
#"Regular John" (en directo no Melkweg de Ámsterdam o 24 de xuño de 2002)
#"Do It Again" (live; no Melkweg de Ámsterdam o 24 de xuño de 2002)

;Edición especial australiana
#"Go with the Flow" (versión álbum)
#"Avon" (en directo, The Mean Fiddler o 25 de xuño de 2002)
#"No One Knows" (Lavelle remix radio edit version)
#"No One Knows" (Vídeo CD-ROM)

;Edición holandesa
#"Go with the Flow" (versión álbum)
#"Avon" (en directo; The Mean Fiddler, o 25 de xuño de 2002)
#"No One Knows" (UNKLE Reconstruction radio edit)
#"No One Knows" (Vídeo CD-ROM)

;12" británico
#"Go with the Flow" (versión álbum)
#"No One Knows" (UNKLE reconstruction vocal version)

## Notas
No One Knows

"**No One Knows**" é un sinxelo da banda estadounidense de stoner rock Queens of the Stone Age, editado o 26 de novembro do 2002 como parte do seu álbum *Songs for the Deaf*. É o único sinxelo da banda que acadou a cima da lista estadounidense *Modern Rock Tracks*, e no Reino Unido acadou o posto 15 na lista de sinxelos.

## Listaxe de cancións 
;CD1 británico e CD alemán:
# "No One Knows" (Josh Homme, Nick Oliveri, Mark Lanegan)
# "A Song for the Dead" [live from The Mean Fiddler] (Homme, Lanegan)
# "Avon" [live from The Mean Fiddler] (Homme)
# "No One Knows" [multimedia track] (Homme, Lanegan)

;CD2 británico
# "No One Knows" (Homme, Lanegan)
# "Gonna Leave You" [Spanish Version] (Homme, Nick Oliveri)
# "Tension Head" [live from The Mean Fiddler] (Homme, Oliveri)

;7" europeo
# "No One Knows" (Homme, Lanegan)
# "Tension Head" [live from The Mean Fiddler] (Homme, Oliveri)

## Notas
Allison

"**Allison**" é unha canción da banda estadounidense de rock alternativo Pixies aparecida no seu álbum de 1990 *Bossanova*.
2010 FIFA World Cup South Africa (videoxogo)

***2010 FIFA World Cup South Africa*** é o videoxogo oficial do Mundial de Fútbol Suráfrica 2010, publicado por EA Sports.
O videoxogo foi anunciado o 26 de xaneiro do ano 2010 por GameSpot, e lanzado en Estados Unidos o 27 de abril de 2010. Este xogo contén 199 das 204 seleccións de fútbol que existen no mundo e tamén inclúe as probas de clasificación para o mundial 2010, as únicas seleccións que xogaron as probas clasificatorias e que non aparecen no xogo son a República Central Africana, a Selección nacional de Eritrea, a Selección de Fútbol de São Tomé e Príncipe, Bután e Guam.

Ademais tampouco aparecen as seleccións de Brunei, Laos, Papúa-Nova Guinea e as Filipinas.

## Valoracións 
O xogo foi valorado cun nove para a edición para PS3, cun oito con tres para Xbox, cun seis para PSP e cun seis con cinco para Wii.

## Notas
Virxinia Pereira

**Virxinia Pereira Renda**, nada na Estrada o 19 de outubro de 1884 e finada en Madrid o 23 de decembro de 1969, foi a muller de Alfonso Daniel Rodríguez Castelao.

## Traxectoria 
Era filla de Camilo Pereira Freijenedo (Ourense) e Peregrina Renda López (Pontevedra), unha familia acomodada da Estrada.

Coñeceu a Castelao namentres este estudaba Medicina en Santiago, cara a 1909, e casounos o seu amigo Antonio Rey Soto, o 19 de outubro de 1912, na igrexa parroquial da Estrada (San Paio). Tiveron un único fillo, Afonso Xesús, nado o 30 de xaneiro de 1913 e morto con apenas 15 anos de idade, o 3 de xaneiro de 1928, a consecuencia dunha peritonite.
miniatura|200px|Virxinia e o fillo, Alfonso Xesús.

Existe en Buenos Aires un colectivo de mulleres galegas na emigración, nomeada *Herbas de Prata*, que concede un recoñecemento co nome de *Virxinia Pereira*, co obxectivo de homenaxear o traballo anónimo das mulleres galegas que *co seu labor privado contribuíron ao desenvolvemento das súas familias e souberon sementar neles o amor e o respecto pola súa orixe galega*.
 
Segundo unha revista editada polo *Centro Cultural del Partido de La Estrada* (de Buenos Aires) en 1986, os restos mortais de Virxinia Pereira e do seu fillo Afonso foron trasladados ese ano ó cemiterio de Figueiroa, na Estrada.

## Recoñecemento 
O Concello de Pontevedra propuxo en 2020, e aprobou en 2021, dedicarlle unha rúa co nome de "Avenida Virxinia Pereira Renda", ata entón nomeada "Xoán Carlos I".

## Notas 
## Véxase tamén 
### Bibliografía 
* 
* 
* Paz Andrade, Valentín (1982). *Castelao na luz e na sombra*, Ediciós do Castro, Sada.
### Ligazóns externas 
* Virxinia Pereira Renda na páxina web Tabeirós Montes
* Unión Estradense Buenos Aires.
* Debuxo de Castelao da súa voda  Museo Provincial de Pontevedra
* Epistolario entre o avogado Paz Andrade e Virxinia Pereira, Consello da Cultura Galega.
Adrastea (lúa)

:*Para obter información sobre a lúa de Xúpiter que tiña este mesmo nome entre os anos 1955 a 1975, véxase o artigo Ananke.*

**Adrastea** (ou en grego *Αδράστεια*), tamén coñecida coma ''''*, é lúa máis pequena e a segunda lúa máis interior das catro lúas interiores de Xúpiter. Foi descuberta a partir de imaxes obtidas pola sonda *Voyager 2'' no ano 1979, facendo de Adrastea a primeira lúa descuberta grazas ás imaxes obtidas por unha sonda interplanetaria. Aínda que só se podía ver un simple punto brillante,

## Características físicas 
Adrastea ten un forma irregular cunhas dimensións de 20 &times; 16 &times; 14&nbsp;km, a súa masa pode ser estimada en ~2×1015&nbsp;kg. A densidade de Adrastea implica que a lúa está composta de xeo de auga cunha porosidade do 10–15%, o caso de Metis podería ser semellante. Para ser máis precisos, a órbita de Adrastea descansa na beira exterior do principal anel de Xúpiter. A extensión de material visible depende do ángulo de fase das imaxes: baixo luz dispersa, Adrastea está totalmente fóra do anel principal, pero con luz moito máis directa (a cal amosa partículas moito máis grandes) aparece un estreito anel fóra da órbita de Adrastea.

## Notas 
## Véxase tamén 
### Outros artigos 
* Aneis de Xúpiter.
* Xúpiter.

### Ligazóns externas 
* Adrastea Profileby NASA's Solar System Exploration
Celina y Reutilio

**Celina y Reutilio** foi un grupo de música latinoamericana formado por dous artistas cubanos. Dunha banda Celina González Zamora, nada en Matanzas en 1928, que facía labores de vocalista, e pola outra Reutilio Domínguez Terrero, nado en Guantánamo en 1921 e finado en 1971, quen era o guitarrista e compositor, ademais de tamén cantante. O dúo acadou sona primeiramente en Santiago de Cuba e en 1947 fixo o seu debut nunha emisora de radio.

## Discografía 
## Véxase tamén 
### Ligazóns externas 
* Tema Celina Y Reutilio no disco *A Santa Bárbara*
Oliva

[miniatura|dereita|Olivas nunha feira en [Ourense.]]
A **oliva** () e o froito da oliveira.

É unha drupa, da que a pel (epicarpio) está recuberta dunha materia cerosa impermeábel á auga, e unha polpa (mesocarpio) carnosa, rica en materia graxa, almacenada durante a época de lipoxénese, que vai entre fins de agosto e o inicio da maduración. En inicio verde, tórnase negra na completa madurez. A coia moi dura, ososa, está formada dun envoltorio (endocarpio) que se esclerosa no verán a partir de finais de xullo e contén unha améndoa con dous ovarios, dos cales un é, polo xeral, estéril e non funcional: ese gran (raramente os dous) produce un embrión, que dará unha oliveira nova se as condicións son favorábeis.
Fernando Lamas

**Fernando Álvaro Lamas**, nado en Buenos Aires o 9 de xaneiro de 1915 e finado nos Ánxeles (California) o 8 de outubro de 1982, foi un actor e director arxentino que desenvolveu a súa carreira en Estados Unidos. É pai do actor estadounidense Lorenzo Lamas.

## Traxectoria 
Naceu en Buenos Aires, sendo neto de inmigrantes galegos, e en 1942 xa era coñecido no ambiente cinematográfico arxentino. En 1951 asina un contrato coa Metro-Goldwyn-Mayer e múdase a Hollywood para actuar en papeis de "Latin Lover".

Lamas dirixiu por primeira vez en 1963. Foi un filme en castelán titulado *Magic Fountain*, coa estrela (a súa dona) Esther Williams. Foi moi activo como director de televisión, gravando episodios de *Mannix*, *The Violent Ones*, *Alias Smith and Jones*, *Starsky and Hutch*. Na serie *Falcon Crest*, onde participaba seu fillo Lorenzo, actuou xunta del.

Lamas fíxose popular polo personaxe "Fernando", creado por Billy Crystal en *Saturday Night Live* a mediados da década de 1980, un personaxe sobreactuado e esaxerado, pero moi exitoso.

Faleceu por mor dun cancro de páncreas nos Ánxeles aos 67 anos de idade.

## Vida persoal 
Lamas casou catro veces, con Pearl Mux (de 1940 até 1944), Lydia Babacci (1946 - 1952), coa actriz Arlene Dahl (1954 - 1960) e coa nadadora e actriz Esther Williams (1969 - 1982).

Tivo unha filla, Maria Cristina, con Mux e outra, Alejandra, con Babacci, e un fillo, o actor Lorenzo Lamas (nado o 20 de xaneiro, 1958), con Dahl.

## Notas
Tebe (lúa)

**Tebe** ( ou en grego *Θήβη*), tamén coñecido coma ''''*, e a cuarta lúa máis próxima a Xúpiter. Foi descuberta por Stephen P. Synnott a partir de imaxes obtidas pola *Voyager 1* o 5 de marzo de 1979, cando esta sonda orbitaba Xúpiter. No ano 1983 foi bautizada oficialmente co nome dunha ninfa mitolóxica, Tebe, a cal era amante de Zeus—o equivalente grego de Xúpiter.

Despois do descubrimento feito pola Voyager 1, Tebe foi fotografado pola sonda *Voyager 2'' no ano 1980.

## Características físicas 
Tebe ten un forma irregular case elipsoidal cunhas dimensións de 116 × 98 × 84 &nbsp;km. A súa composición e masa son descoñecidas, pero asumindo que a súa densidade media é semellante a de Amaltea (~0,86&nbsp;g/cm³), Tamén existen zonas brillantes nas cimas das beiras deste cráter.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Thebe Profileby NASA's Solar System Exploration
Félix Pons

**Félix Pons Irazazábal**, nado en Palma o 14 de setembro de 1942 e finado na mesma cidade o 2 de xullo de 2010, foi un político español.

## Notas 
## Véxase tamén 
### Ligazóns externas 
* Ficha na páxina web do Congreso dos Deputados
Merkin Ball

***Merkin Ball*** é un EP de dous temas da banda estadounidense de rock alternativo Pearl Jam que conta con Neil Young. Foi editado o 5 de decembro de 1995 a través do selo Epic Records. *Merkin Ball* é un compañeiro do álbum de Young dese mesmo ano *Mirror Ball*. O EP foi certificado ouro pola RIAA nos Estados Unidos.

## Listaxe de cancións 
# "I Got Id" - 4:53
# "Long Road" - 5:59
Club Deportivo Badajoz

O **Club Deportivo Badajoz** foi un club de fútbol estremeño, da cidade de Badaxoz. Foi fundado en 1905 como *Sporting Club del Liceo* e xogaba na Segunda División B Española, e ao finalizar a tempada 2011/12 foi descendido por falta de pagamentos, desaparecendo durante ese mesmo verán.

Como sucesor do club naceu o Club Deportivo Badajoz 1905.

## Uniforme 
* **Uniforme titular**: Camiseta a raias verticais negras e brancas, pantalón branco e medias brancas. 
* **Uniforme alternativo**: Camiseta, pantalóns e medias vermellas.

## Estadio 
**Estadio Nuevo Vivero**, inaugurado en 1998, con capacidade para 15.598 espectadores sentados, dimensións de 105x68 e de céspede natural.

## Datos do club 
* **Temporadas en 1ª**: 0
* **Temporadas en 2ª**: 20
* **Temporadas en 2ªB**: 17
* **Temporadas en 3ª**: 32
* **Mellor posto na liga**: 6º en Segunda División (tempadas 1995-96, 1996-97 e 1997-98)
* **Peor posto na liga**: 22º en Segunda División (tempada 2002-03)

## Xogadores 
### Cadro 2010/11 
* *Actualizado a 29 de agosto de 2011*.

## Palmarés 
### Torneos nacionais 
* **Segunda División B de España (1)**: 1990-91
* **Terceira División de España (7)**: 1944-45, 1945-46, 1952-53, 1964-65, 1966-67, 1985-86, 2009-10
* Subcampión da Copa da Liga de Segunda División B (1): 1984-85
* Subcampión de Segunda División B (2): 1987-88, 1991-92
* Subcampión de Terceira División (2): 1943-44, 1986-87

## Ligazóns externas 
* Sitio web oficial
Club Polideportivo Cacereño

O **Club Polideportivo Cacereño**, habitualmente coñecido como **Cacereño**, é un club de fútbol de España, da cidade de Cáceres, en Estremadura. Foi fundado en 1919 e compite no Grupo 14 da Terceira División.

## Uniforme 
* **Uniforme titular**: Camiseta verde, pantalón branco e medias verdibrancas. 
* **Uniforme alternativo**: Camiseta vermella, pantalón verde e medias vermellas 
* **Patrocinador**: Marca Extremadura - Cáceres 2016 - ACC Producciones 
* **Marca Deportiva**: Joma

## Estadio 
**Estadio Príncipe Felipe**, con capacidade para 7.000 espectadores, dimensións de 105x73 e herba natural. O estadio inaugurouse o 26 de marzo de 1977 e conta cunha tribuna e unha preferencia fronte a esta, sen fondos.

## Datos do club 
* **Tempadas en 1ª**: 0
* **Tempadas en 2ª**: 1
* **Tempadas en 2ªB**: 13
* **Tempadas en 3ª**: 50
* **Maiores goleadas conseguidas**:
** **Na casa**: CP Cacereño 13–0 CD Calamonte (1983-84)
** **Fóra**: Azuaga 0–9 CP Cacereño (1995-96)
* **Maiores goleadas encaixadas**:
** **Na casa**: CD Cacereño 2–6 Palencia (1960-61)
** **Fóra**: Plus Ultra 9–1 CD Cacereño (1952-53)
* **Maior racha sen perder**: 47 partidos (Xornada 26ª 1985/86 a xornada 36ª 1986/87)
* **Máximo de partidos gañados en casa nunha tempada de liga**: 17 (1953-54, 1981-82, 1983-84 e 1995-96)
* **Máximo de partidos gañados fóra nunha tempada de liga**: 17 (2001-02)
* **Máximo de partidos gañados nunha tempada de liga**: 33 (2001-02)
* **Maior número de goles marcados nunha tempada**: 131 (1995-96 e 2001-02)

## Xogadores 
### Cadro 2009/10 
15px|Capitán 

## Palmarés 
* **Segunda División B (1)**: 1997–98
* **Terceira División (10)**: 1943–44, 1950–51, 1951–52, 1960–61, 1967–68, 1977–78, 1981–82, 1986–87, 1995–96, 2001–02
* Subcampión de Terceira División (9): 1945–46, 1953–54, 1955–56, 1956–57, 1964–65, 1989–90, 1990–91, 1991–92, 2008–09

## Véxase tamén
### Ligazóns externas 
* Sitio web oficial
Unión Balompédica Conquense

A **Unión Balompédica Conquense**, habitualmente coñecida como **Conquense**, é un club de fútbol de España, da cidade de Cuenca, en Castela-A Mancha. Foi fundado en 1946 e xoga na Terceira División Española.

## Historia
A **Unión Balompédica Conquense** naceu en 1946. Na tempada 1987-88 debuta na Segunda División B. Na tempada 2004/05 o equipo quedou entre os catro primeiros, clasificándose para a fase de promoción. Gañando na semifinal, foi derrotado na final polo Real Madrid B. A tempada seguinte o equipo descendeu á Terceira División. Na tempada 2006/07 o Conquense quedou primeiro no grupo castelán manchego con 92 puntos, seis por encima do Guadalajara. Na semifinal da fase de ascenso, derrotou ao CD San Fernando por un global de 2-0. Na final, enfrontouse á SD Negreira. A ida, xogada en Negreira concluíu cun empate sen goles. Na volta, disputada na Fuensanta o 24 de xuño de 2007, o Conquense gañou 3-0, marcando todos os goles na primeira parte, conseguindo dese modo o ascenso. Na tempada 2009/2010 finalizou 10º no grupo II.
 
Na tempada 2011-12 acaba en 16ª posición e xoga a promoción pola permanencia en Segunda B. O equipo perde contra o Real Zaragoza B 1-0 na ida e 0-3 en La Fuensanta e descende a Terceira.

## Uniforme 
* **Uniforme titular**: Camiseta branca, pantalón negro e medias negras.

## Xogadores
### Cadro actual
## Estadios 
* Estadio La Fuensanta, con capacidade para 3.000 persoas. Dimensións 105x68 metros.
* Campo Municipal Luis Ocaña (Campo de adestramento)

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 10 
* **Tempadas en 3ª**: 36 
* **Tempadas en Categorías rexionais**: 17 
* **Mellor posto na liga**: 2º en Segunda B (tempada 04-05)
* **Peor posto na liga**: 19º en Segunda B (tempada 87-88)

## Palmarés 
***Copa da Liga de Terceira División (1)**: 1984-85
***Terceira División de España (1)**: 2006-07

### Premios 
* **Trofeo Invicto Don Balón:** 2006-07

## Véxase tamén 
### Ligazóns externas 
* Sitio web oficial
Agrupación Deportiva Cerro de Reyes Badajoz Atlético

A **Agrupación Deportiva Cerro de Reyes Badajoz Atlético**, máis coñecida como **Cerro de Reyes**, é un equipo de fútbol español de Badaxoz (Estremadura), do barrio de Cerro de Reyes. Foi fundado en 1980 e compite na Terceira División, tras descender na tempada 2010–11.

## Historia 
O Cerro de Reyes xorde a partir dun equipo local, o *Club San Miguel*, na década de 1970. Tras conseguir un terreo de xogo para o club, o club foi fundado oficialmente o 6 de xaneiro de 1980 con José Luís Álvarez Moneda na presidencia. Posteriormente recalou na dirección do club José Pache, quen realizou varios cambios no equipo coa intención de que este subise a Terceira División.

Cerro de Reyes subiu a Terceira División na tempada 1999-2000 e o seu obxectivo foi manterse na categoría. Na tempada 2002-03 o equipo terminou como campión do Grupo XIV ao terminar con 92 puntos, pero non logra o seu ascenso a Segunda B ao caer no playoff. Desde entón o club conseguiu durante catro anos consecutivos a clasificación para subir á terceira categoría do fútbol español.

O seu debut en Segunda B produciuse na campaña 2006-07. Aínda que caeu en playoff de ascenso, o Cerro de Reyes conseguiu ascender debido ao descenso administrativo do Club Deportivo Badajoz a Terceira, polo que ocupou a súa praza. A pesar de que tratou de manterse, o equipo descendeu ao terminar en 18ª posición. O equipo loitou por recobrar a categoría, e tras quedar segundo en 2008, en 2009 consegue o seu ascenso ao terminar como campión do grupo XIV e vencer na promoción de ascenso, consumándose o ascenso no José Pache ante a UD Los Barrios.

Na súa volta a Segunda División B o equipo eludiu os postos de descenso na primeira tempada. Na tempada 2010-11 debido aos graves problemas económicos do club, os xogadores deciden facer folga como medida de presión, e ao non atopar ningunha solución, é excluído da competición tras a súa incomparecencia ante Vecindario e Montañeros.

## Uniforme 
* **Uniforme titular**: camiseta a raias verticais azuis e brancas, pantalón azul e medias azuis. 
* **Uniforme alternativo**: camiseta con tres raias verticais de cor negra, branco e verde, pantalón negro e medias negras.

A marca que fornece os equipamentos é Patrick, e o patrocinador do club é Imagina Badajoz na parte dianteira da camiseta, e na posterior a Marca Extremadura.

## Estadio 
O AD Cerro de Reyes disputa os seus partidos no *Estadio José Pache*, situado na Avd. Jaime Montero de Espinosa en Badaxoz. O campo ten capacidade para 3&nbsp;500 persoas.

## Xogadores 
### Cadro 2009/10 
## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 2
* **Tempadas en 3ª**: 8

## Ligazóns externas 
* Sitio web oficial
* Sitio non oficial
Getafe Club de Fútbol B

O **Getafe Club de Fútbol B** é o equipo filial do Getafe Club de Fútbol, fundado en 1983.

## Historia 
Nace do mesmo xeito que o primeiro equipo, en 1983. Tras varios anos nas categorías inferiores logra ascender por primeira vez a Terceira División en 1994, aínda que só disputa a tempada 1994-95. Anos despois volvería a Terceira para permanecer tres tempadas, desde 1999 ata 2001, aínda que en malas posicións.

O club volveu ascender a Terceira no ano 2004. Do mesmo xeito que o primeiro equipo, o Getafe B mantivo unha boa serie de resultados desde entón, quedando nos últimos dous anos nos postos que permiten disputar o *playoff* para subir a Segunda División B. O filial xetafense certificou o seu ascenso á división de bronce na tempada 2009/10.

## Uniforme 
***Uniforme titular:** Camiseta, pantalón e medias cor azul escuro. 
***Uniforme alternativo:** Camiseta, pantalón e medias cor vermella.

## Estadio 
O filial getafense xoga na Ciudad Deportiva Fernando Santos de la Parra, con capacidade para 1500 espectadores. O estadio atópase a escasos metros do Coliseum Alfonso Pérez.

## Datos do club 
* **Tempadas en 2ª**: 0 
* **Tempadas en 2ªB**: 8
* **Tempadas en 3ª**: 13
* **Debut en 2ªB**: 2010-11
* **Debut en 3ª**: 1994-95 
* **Mellor posto na liga**: 7º en Segunda B (tempada 2010-11) 
* **Peor posto na liga**: 18º en Terceira (tempadas 1994-95 e 2000-01)

## Véxase tamén
### Ligazóns externas
*Sitio web oficial
Extremadura Unión Deportiva

O **Extremadura Unión Deportiva** foi un club de fútbol español da cidade de Almendralexo, na provincia de Badaxoz. Foi fundado en 2007 e xogou por última vez no grupo I da Primeira División RFEF.

## Historia 
O club foi fundado en 2007, cando o CF Extremadura estaba a piques de desaparecer. Comezou a súa andaina na derradeira división do fútbol extremeño, naquel entón a Primeira Rexional de Estremadura. Ao final da súa primeira tempada en competición logrou o seu obxectivo de ascender de categoría, ademais folgadamente, distanciando ao segundo clasificado en 11 puntos. 

Na tempada 2008-2009 competiu na Rexional Preferente de Estremadura, onde fixo unha espectacular campaña, xa que, tres datas antes do remate do torneo logrou conseguir o campionato e ascender á Terceira División. Desde que comezase a competición, por setembro, o club azulgrana mantívose sempre en postos de liguiña de ascenso á Segunda División B Española. Ao terminar a campaña acabou en terceira posición con 79 puntos, meténdose así nos "play-off" de ascenso. Na primeira fase da liguiña eliminou o Novelda, sendo válido o gol de Neto en terreo valenciano tras o empate a cero da ida no Estadio Francisco de la Hera. A segunda fase da liguiña tamén tivo un final exitoso para os de Juan Marrero, que lograron pasar á terceira e última fase, ante o Mairena, cultivando un empate a dous no partido de volta tras o empate a cero en terreo estremeño. O último chanzo, correspondente á terceira fase de liguiña de ascenso, era o Atlético Mancha Real. O partido de ida tocou na casa, que a pesar do resultado, catro goles a dous, foi un partido enmarañado e difícil. Co empate a cero no partido de volta os azulgrana conseguiron o ascenso á Segunda División B española.

Tras moitas temporadas competindo e debido aos problemas económicos que arrastraba o club foi excluído da competición debido a unha incomparecencia por folga ante o Racing Club de Ferrol. O luns 28 de febreiro del 2022, Manuel Franganillo compareceu ante os medios comentando que o club desaparecía e era levado a liquidación.

## Uniforme 
* **Uniforme titular**: Camiseta azulgrana, pantalón azul e medias azulgranas a raias horizontais.
* **Uniforme alternativo**: Camiseta branca, pantalóns verdes e medias verdes.

## Estadio 
## Datos do club 
* **Tempadas en 1ª**: 0
* **Tempadas en 2ª**: 1 (incluída a 2018/19)
* **Tempadas en 2ªB**: 3
* **Tempadas en 3ª**: 6
* **Tempadas en Rexional Preferente**: 1
* **Tempadas en Primeira Rexional**: 1

## Palmarés 
* **Terceira División** (1): 2012–13
* **Rexional Preferente de Estremadura** (1): 2008–09
* **Primeira Rexional de Estremadura** (1): 2007–08

## Notas 
## Véxase tamén 
### Outros artigos 
* Club de Fútbol Extremadura

### Ligazóns externas 
* Sitio web oficial 
* Historia recente do CF Extremadura e Extremadura UD (Web non oficial)